TIPIKUS HIBÁK AZ ETIKAI KÉRELMEKBEN

Formai

* **Nincs aláírás**
* **Nincs beleegyező nyilatkozat (intézményvezetőnek/szülőnek/gyereknek)**
* **Toborzás szövege hiányzik**
* **Nincs információnk az eljárásról, részleteit tekintve. Például kérdőíves módszernél nincs ott a kérdőív, de a vázolt kérdőív itemeinek száma, példaitem sincs.**

Tartalmi-informált beleegyezés

Alapvetően tartalmaznia kell: kutató, kutatás felügyelőjének neve, egyikük elérhetősége esetleges kérdések esetén. A kutatási téma, a kritérium a részvételre - ha van, az eljárás mibenléte, az eljárás ideje, az elállási jog és az anonimitás védelme.

Az etikai űrlapból való idézet, az ennek való megfelelés alapvető:

„A vizsgált személyek előzetesen, önkéntesen és minden lényeges információ birtokában beleegyezésüket kell, hogy adják a részvételhez. Ennek módja a személy életkorától függ. Az információnak minden esetben tartalmaznia kell a beleegyezés visszavonásának jogát.

* 1. Amennyiben a gyerekkorú vizsgált személy 3 év alatti, a szükséges információt a szülőnek kell írásban átadni, és ő adhatja aláírásával a beleegyezést a gyerek nevében.
  2. Amennyiben a gyerekkorú vizsgált személy életkora 3 és 14 év között van, a szülő ad írásbeli beleegyezést a fenti módon, a vizsgált gyerek pedig szóban.
  3. Amennyiben a gyerek 14 és 18 év közötti, az írott információt mind neki, mind a szülőnek el kell juttatni, és a beleegyezést mindketten alá kell, hogy írják. Ha a gyermek neve nem kerül a kutatásban felvételre, a szülők passzív beleegyezése is elegendő (beleegyezésük vélelmezhető, ha az írott információ ismeretében nem támasztanak kifogást gyermekük részvétele ellen).
  4. Felnőtt vizsgálati személyeknek írott információt kell biztosítani a vizsgálatról és annak céljáról, és a részvételbe aláírásukkal kell, hogy beleegyezzenek.

Az aláírás lehet digitális, lehet egy igen gomb megnyomása is, ha anonim az adatfelvétel.”

* A **vizsgálatról közölt információ nem az informálni kívánt személy nyelvezetének megfelelő** vagy nem közérthető. Ne legyenek benne idegen szavak, szakszavak.
* Vegyük figyelembe a **cél kijelölésekor a köznyelv és a szakszavak eltéréseit** (pl. bántalmazás).
* A személy számára fontos információt tartalmazzon. Az elérni kívánt mintanagyság például nem az. Az sem, hogy „18 éven felüli pedagógiai gyakorlattal rendelkező személyekre van szükségem”. Utóbbinál a szükségem nem megfelelő.
* A vizsgálat célja nem lehet valaminek a kimutatása, igazolása, bizonyítása. Ilyen célkijelölés rögtön megkérdőjelezi a kutató elfogulatlan, objektív hozzáállását.
* **Ne gyakoroljunk nyomást** a tudományos kutatás hangsúlyozásával a beleegyezésre.
* **Gyerekek esetén se feladatként és kijelentő módban** legyen keretezve, hanem lehetőségként a részvétel, mint pédául „A továbbiakban az lesz a feladatod.”, mert ez indirekt nyomás.
* **Nem tér ki a vizsgálat minden részletére, például, hogy a tanárait megkérdezik róla, vagy például arra, hogy naplózni kell majd** egy ideig a vizsgálati ülés után.
* Nem teszi nyilvánvalóvá, hogy **a beleegyezés bármikor visszavonható**, és következmények/indoklás nélkül ezt bármikor megteheti, valamint, hogy ekkor az adatai nem kerülnek felhasználásra a kutatásban. Online is fontos.
* Elvárás, hogy tartalmazza a célt és azt is, hogy mit kell majd a vizsgálati személynek tennie.
* A vizsgálati cél tudatában ne csodálkozzon a résztvevő az eljárás felénél, hogy mikor jelenik már meg a vázolt téma, vagy esetleg felbukkan valami egészen más.
* Az eljárás nagyjából időtartalmát is le kell írni. Nem a maximum időtartamot, az időtartamot nagyjából (maximum nem igazán van).
* Tipikus hiba, hogy az **eljárás nagyjából ideje nem reális**.
* **Ha szűk a célcsoport, akkor ezt egyértelművé kell tennünk** (pl. 25-45 év közöttiek), különösen, ha nem személyes a megkeresés, hogy fölöslegesen ne töltsék ki olyanok, akikhez valahogy elkerül egy link.
* **Hiba, ha az intézményvezetőnek/felelős személynek írt nyilatkozat túlzottan informális/sürgető/követhetetlen**.
* **Szülő passzív beleegyezése esetén a vizsgálat elutasításához időkorlátot kell adni, azaz megadni, hogy meddig jelezheti, ha nem akarja, hogy a gyermek részt vegyen a vizsgálatban.**
* **A beleegyezés és bele nem egyezés esetén a szülőnek nagyjából azonos mértékű energiabefektetésre legyen szüksége.**
* **A szülő beleegyezése esetén is meg kell kérni a gyermek beleegyezését**, a nagyon kicsi gyerekét is, aki már tud válaszolni. Három éves kor felett elvárt.
* Benne kell, hogy legyen **a tájékoztatóban a kutató neve, elérhetősége, a kutatás felügyelőjének neve.**
* **A cél konkrétabb kell, hogy legyen, mint hogy pszichológiai kutatás. De nem kell vázolni a bizonyítandó összefüggést.**
* Biztosítani kell a vizsgálati személyt az anonimitásról, vagy személyes adatainak egyéb védelméről. (Az anonimitás szót ne használjuk a tájékoztatóban, írjuk ezt körbe.)
* **Minél inkább sérülékeny a potenciális személy, vagy van jelen függő viszony, annál inkább egyértelművé kell tenni, hogy a részvétel önkéntes, és nincs következménye, ha nem akar részt venni valaki a kutatásban.**
* **Ha tudunk arról, hogy hátránya származhat a személynek a részvételből, ezt is fel kell tárnunk előtte.**
* **Ne kérjünk be indokolatlanul személyes adatokat**, ha a kutatás nem indokolja, se a beleegyező nyilatkozatban, sem a kérdőívben. A személyes adatok védelme különösen fontos, kétszer is fontoljuk meg, hogy a név, cím, e-mail cím stb. szükséges-e valóban.
* **A használt eszközök és feladatok legyenek relevánsak a kutatási célt és a vizsgált populációt tekintve, különben a vsz. becsapva érezheti magát.**
* **A bármikori elállási jog a vizsgálat után, anonim adatok esetén nem lehetséges; de anonimizált adatok esetén se a disszeminációt követően.** Tegyük világossá, hogy a vizsgálat ideje alatt érvényes az elállás joga és maximum közvetlenül utána.
* Ne sejtessünk egyéni visszajelzést anonim adatok esetében! **Tegyük egyértelművé, hogy ha további kérése merül fel a vizsgálattal kapcsolatban, akkor keresse a kutatás vezetőjét. Ne azt írja a kutató, hogy ha bármilyen kérése, kérdése van, az alábbi e-mail címen elér.** Azt se, hogy ha a kutatás eredményéről visszajelzést szeretne kapni, írjon erre az e-mail címre, esetleg összesített eredményéről tud információt adni! Ez egyéni visszajelzést sejteti.
* **Ne adjunk visszajelzés nem sztenderd skálák esetében!**
* Ha a cél egy nem sztenderd módszer kipróbálása, akkor egyértelművé kell tennünk, hogy ennek hatása nem ismert.
* **Ha egy alcsoportot kívánunk vizsgálni, azt indokolni kell (miért csak nők,** miért csak heteroszexuálisok, miért csak szőkék), hogy azt senki ne érezze diszkriminációnak.
* **Intim témát online kutatva** (is) **vegyük a fáradtságot, hogy a kérdőív lezárását felvezessük; a vizsgálati személy bizalmát, részvételét megköszönjük.**
* **Online a szülői beleegyezés nehezen megoldható**, esetleg kódok kiosztásával a szülőknek. Nem elég annyi, hogy anyukám/apukám beleegyezett a vizsgálatba –igen/nem. mind voltunk serdülők. A szülők beleegyezését kell kérni. 16 éves kor felett online vizsgálat esetén, ha az adatfelvétel anonim, a téma nem intim, nem tabu, a szülőnek nem valószínűsíthető kifogása, nem kell szülői beleegyezés.
* Ne sajnálkozzunk, stigmatizáljunk a téma kapcsán.
* Papíralapú kérdőívkitöltés esetén a beleegyező nyilatkozat és a kérdőív ne legyen összetűzve az anonimitás érdekében.
* **Ösztönözzük a kérdések feltételét a toborzás, beleegyezés során.**
* **Az informált beleegyező nyilatkozat ne tartalmazzon instrukciót** pl. a kérdőívkitöltéshez, mert a vizsgálati személy még nem egyezett bele a részvételbe.

Eljárás:

* **Lehetőség szerint ne keltsünk fokozott érdeklődést illegális vagy káros tevékenységek irányában azáltal, hogy felkínálunk erre vonatkozó sok ritkán hallott alternatívát a kérdőívben. Gyerekek esetén különösen legyünk körültekintőek!**
* **A vizsgálati személy ne érezze magát rosszabbul a kérdőív kitöltése után, mint előtte**. Ezt elérhetjük a pozitív és negatív érzelmi töltetű feladatok átrendezésével. De **kiegészítő kérdést, feladatot is tehetünk a vizsgálat végére, ami pozitív tartalmú/érzelmi töltetű. Legyünk benne biztosak, hogy ez pozitív tartalmú. Ne kapcsolódjon a problémához, amiről korábban szó volt!**
* Ha teljesítménymérést végzünk, a rossz teljesítmény élményét oldjuk fel (átkeretezéssel, viszonyítással, bárhogy, de ne hazugsággal).
* **Ha tudatosíthattunk benne pszichológiai vagy egyéb problémát, akkor adjunk javaslatot, hogy hova fordulhat ilyen jellegű problémával.**
* Ha a kérdőív végén még kérdések maradhattak a személyben, és nincs jelen a kutató, akkor a kérdőív végén is adjunk meg az elérhetőséget.
* **Vegyük figyelembe a vizsgálati személyek életkorát, állapotát, helyzetét az eljárás hosszának tervezésekor. Unalmas feladatok esetén beiktathatunk figyelemfenntartó érdekes feladatokat a vizsgálati személyek jóllétének érdekében**.
* **Ha félrevezetést tartalmaz a felvezetés, azt minél hamarabb oldják fel. És azon túl, hogy fel kell oldani, meg kell indokolni. Világossá kell tenni, hogy miért volt erre szükség.** Ha egy motivációmérést végzünk és kézügyességtesztnek nevezzük, ezt a félrevezetést is fel kell oldanunk.

Külső személyek bevonása

* A vizsgálati személy életének, személyiségi jogainak védelme érdekében arra kényszerülhetünk, hogy állapotát, helyzetét, körülményeit harmadik fél számára jelezzük**. Ezt akár beleegyezése nélkül, de az ő tudtával tegyük meg. Kevésbé érzi magát elárulva. Ha előre tudjuk, hogy ilyen felmerülhet, beleegyezéskor jelezzünk, hogy különösen indokolt esetben róla visszajelzést adhatunk külső személynek.**
* **A vizsgálat közben olyan állapotot, teljesítményt észlelünk, ami nem az előzőekkel azonos súlyú, de kezelést igényelhet, ezt számára jelezzük.** Ha szükséges, kezdeményezzük, hogy ezt vagy ő, vagy vele együtt közösen harmadik fél számára feltárjuk, pl. gyermek esetén a szülőnek.
* **A személyiségi jogait védjük a személynek, de jogilag meghatározott esetben a kutatás során általunk megtudott információt ki kell adnunk. Konzultáljunk jogásszal!**